Izziņa par atzinumos sniegtajiem iebildumiem

|  |
| --- |
| Ministru kabineta rīkojuma projektam “Par valstij piekrītošā nekustamā īpašuma Gaiziņa ielā 5-12, Bērzaunes pagastā, Madonas novadā nodošanu Madonas novada pašvaldības īpašumā” VSS-226 |

**I Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 11.05.2021.; 28.04.2021.; 18.03.2021., VSS-226 |
|  |  |
| Saskaņošanas dalībnieki | Tieslietu ministrija, Finanšu ministrija, Latvijas Pašvaldību savienību,  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrija, Finanšu ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Pēc elektroniskās saskaņošanas 2021.gada 11.maijā** |
| **1.** |  | **Tieslietu ministrija**Izziņas 1.punktā norādīts, ka: "valsts, pamatojoties uz Civillikuma 416.panta pirmo daļu un atbilstoši likuma "Par nekustamo īpašumu ierakstīšanu zemesgrāmatā" 21.pantā noteiktajam ir ieguvusi tiesības uz nekustamo īpašumu un tiesības koroborēt īpašuma tiesības zemesgrāmatā." Norādām, ka likuma "Par nekustamo īpašumu ierakstīšanu zemesgrāmatā" (turpmāk - Likums) 21.pants attiecināms uz gadījumiem, kad persona ēkas (būves) ieguvusi pēc 1993.gada 4.aprīļa darījuma rezultātā […]. Savukārt atbilstoši pievienotajiem dokumentiem redzams, ka persona noslēgusi vienošanos 1992.gada 20.oktobrī. Ievērojot minēto, lūdzam skaidrot, vai Likuma 21.pants ir attiecināms uz konkrēto gadījumu. | **Ņemts vērā**Precizēta rīkojuma projekta anotācija | Notariālajā aktā minētā persona un mantojuma atstājējs dzīvokli īpašumā ieguvis, pamatojoties uz 1992.gada 20.oktobrī noslēgto Vienošanos par dzīvokļa privatizāciju par kapitāla daļām atbilstoši likuma “Par lauksaimniecības uzņēmumu un zvejnieku kolhozu privatizāciju” 19.pantu. Līdz ar to valsts, pamatojoties uz Civillikuma 416.panta pirmo daļu un atbilstoši likuma “Par nekustamo īpašumu ierakstīšanu zemesgrāmatā” 42.pantā noteiktajam var ierakstīt dzīvokli Gaiziņa ielā 5-12 zemesgrāmatā un nostiprināt īpašuma tiesības uz valsts vārda.  |
| **Pēc elektroniskās saskaņošanas 2021.gada 28.aprīlī** |
| 1. |  | **Tieslietu ministrija**Tieslietu ministrijas ieskatā nav ņemts vērā Tieslietu ministrijas pirmais iebildums. Proti, anotācija nav papildināta ar izvērtējumu, kas balstīts informācijā un dokumentu kopumā, mantojuma atstājēja prasījuma realizēšanas iespējām un nekustamā īpašuma ierakstīšanu zemesgrāmatā uz valsts vārda. Līdz ar ko no anotācijas vēl jo projām nav saprotams, vai un kā valsts var realizēt mirušajai personai piederošās tiesības uz īpašumu, lai varētu šo īpašumu nodot pašvaldībai. Ņemot vērā minēto, lūdzam papildināt anotāciju ar minēto informāciju. | **Ņemts vērā** Precizēta rīkojuma projekta anotācija | Notariālajā aktā minētā persona un mantojuma atstājējs dzīvokli īpašumā ieguvis, pamatojoties uz 1992.gada 20.oktobrī noslēgto Vienošanos par dzīvokļa privatizāciju par kapitāla daļām atbilstoši likuma “Par lauksaimniecības uzņēmumu un zvejnieku kolhozu privatizāciju” 19.pantu. Līdz ar to valsts, pamatojoties uz Civillikuma 416.panta pirmo daļu un atbilstoši likuma “Par nekustamo īpašumu ierakstīšanu zemesgrāmatā” 21.pantā noteiktajam ir ieguvusi tiesības uz nekustamo īpašumu un tiesības koroborēt īpašuma tiesības zemesgrāmatā. |
| 2. | 3. Pilnvarot Madonas novada pašvaldību parakstīt nostiprinājuma lūgumu par īpašuma tiesību nostiprināšanu valstij uz valstij piekrītošo dzīvokli, kā arī veikt citas nepieciešamās darbības nekustamā īpašuma ierakstīšanai zemesgrāmatā. | Rīkojuma projekta 3.punkts paredz pilnvarot Madonas novada pašvaldību parakstīt nostiprinājuma lūgumu par īpašuma tiesību nostiprināšanu valstij uz valstij piekrītošo dzīvokli, kā arī veikt citas nepieciešamās darbības nekustamā īpašuma ierakstīšanai zemesgrāmatā.Kā izriet no rīkojuma projekta anotācijā norādītās informācijas, par bezmantinieku mantu atzītais dzīvoklis Gaiziņa ielā 5-12, Bērzaunes pagastā, Madonas novadā, nav ierakstīts zemesgrāmatā. Zemesgrāmatu likuma 1.pants nosaka, ka zemesgrāmatās ieraksta nekustamus īpašumus un nostiprina ar tiem saistītās tiesības.Publiskas personas mantas atsavināšanas likuma 42.1 panta otrā daļa nosaka, ka Ministru kabineta lēmumā par nekustamā īpašuma nodošanu pilnvaro nekustamā īpašuma ieguvēju parakstīt nostiprinājuma lūgumu par nekustamā īpašuma ierakstīšanu zemesgrāmatā, kā arī veikt citas nepieciešamās darbības attiecīgā īpašuma ierakstīšanai zemesgrāmatā.Ņemot vērā iepriekš minēto un to, ka par bezmantinieku mantu atzītais dzīvoklis Gaiziņa ielā 5-12, Bērzaunes pagastā, Madonas novadā, nav ierakstīts zemesgrāmatā, lūdzam attiecīgi precizēt rīkojuma projekta 3.punktu. | **Ņemts vērā**Precizēta rīkojuma projekta 3.punkta redakcija | 3. Pilnvarot Madonas novada pašvaldību parakstīt nostiprinājuma lūgumu par valstij piekrītošā dzīvokļa ierakstīšanu zemesgrāmatā, kā arī veikt citas nepieciešamās darbības attiecīgā īpašuma ierakstīšanai zemesgrāmatā. |
|  |  | Atbilstoši rīkojuma projektam pievienotajiem paskaidrojošiem dokumentiem Vidzemes apgabaltiesas zvērināts notārs Jānis Brants 2018.gada 21.jūnijā taisīja notariālo aktu par mantojuma lietas izbeigšanu, kas iereģistrēts aktu un apliecinājumu reģistrā ar Nr.747, ar kuru atzīts, ka bezmantinieku mantas sastāvā ietilpst tiesības uz dzīvokli Gaiziņa ielā 5-12, Bērzaunes pagastā, Madonas novadā, un Valsts ieņēmumu dienests ar 2018.gada 6.novembra valstij piekritīgās mantas pieņemšanas un nodošanas aktu Nr.018908 ir ņēmis valsts uzskaitē tiesības uz dzīvokļa īpašumu, kas atrodas Gaiziņa ielā 5-12, Bērzaunes pagastā, Madonas novadā. Ņemot vērā, ka no rīkojuma projekta paskaidrojošajiem dokumentiem un anotācijas nav secināms, kā notariālajā aktā minētā persona (mantojuma atstājējs) ir ieguvusi tiesības uz nekustamo īpašumu un vai šai personai ir bijušas tiesības koroborēt īpašuma tiesības zemesgrāmatā, aicinām Vides aizsardzības un reģionālās attīstības ministriju atkārtoti izvērtēt un attiecīgi papildināt rīkojuma projekta anotāciju ar informāciju, vai pieejamais dokumentu kopums apliecina un ir pietiekams, lai uz minēto dokumentu pamata būtu reģistrējamas īpašuma tiesības uz valsts vārda uz par bezmantinieka mantu atzīto dzīvokli Gaiziņa ielā 5-12, Bērzaunes pagastā, Madonas novadā. | **Ņemts vērā** Precizēta rīkojuma projekta anotācija | Notariālajā aktā minētā persona un mantojuma atstājējs dzīvokli īpašumā ieguvis, pamatojoties uz 1992.gada 20.oktobrī noslēgto Vienošanos par dzīvokļa privatizāciju par kapitāla daļām atbilstoši likuma “Par lauksaimniecības uzņēmumu un zvejnieku kolhozu privatizāciju” 19.pantu. Līdz ar to valsts, pamatojoties uz Civillikuma 416.panta pirmo daļu un atbilstoši likuma “Par nekustamo īpašumu ierakstīšanu zemesgrāmatā” 21.pantā noteiktajam ir ieguvusi tiesības uz nekustamo īpašumu un tiesības koroborēt īpašuma tiesības zemesgrāmatā. |
| **Pēc izsludināšanas Valsts sekretāru sanāksmē 2021.gada 18.martā** |
| 1. |  |  **Tieslietu ministrija**1. Ar rīkojuma projekta 1. punktu paredzēts, saskaņā ar Publiskas personas mantas atsavināšanas likuma 42. panta pirmo daļu, 42.1, 43. un 45. panta pirmo daļu Valsts ieņēmumu dienestam bez atlīdzības Madonas novada pašvaldības īpašumā valstij piekrītošo bezmantinieka mantu – dzīvokli Nr. 12, kas sastāv no telpu grupas ar kadastra apzīmējumu 7046 008 0323 001 012, Gaiziņa ielā 5-12, Bērzaunes pagastā, Madonas novadā (turpmāk arī – dzīvoklis Nr.12). Kā izriet no rīkojuma projektam pievienotā Vidzemes apgabaltiesas zvērināta notāra Jāņa Branta 2018. gada 21. jūnija akta par mantojuma lietas izbeigšanu reģistra Nr. 747 mantojamās mantas sastāvā ietilpst tiesības iegūt īpašumā dzīvokli Nr. 12, kas sastāv no telpu grupas ar kadastra apzīmējumu 7046 008 0323 001 012, Gaiziņa ielā 5-12, Bērzaunes pagastā, Madonas novadā. Tieslietu ministrija norāda, ka, vērtējot Civillikuma 416. pantu kopsakarā ar citām Civillikuma normām, secināms, ka valsts neiestājas mantojuma atstājēja vietā un nav uzskatāma par mantojuma atstājēja mantas mantinieci, līdz ar to valstij piekrīt tikai tas, ko tā patiesi iegūst. Tas, vai valsts patiesi var iegūt bezķermeniskas lietas jeb prasījumu vai tiesības, piemēram, tiesības uz nekustamo īpašumu, kas nav ierakstīts zemesgrāmatā, vai tiesības prasīt koroborēt atsavinājuma darījumu par nekustamo īpašumu zemesgrāmatā, ir vērtējams jautājums. Tieslietu ministrijas ieskatā, Civillikuma 416. pants pēc būtības neliedz iegūt mantojuma masā ietilpstošās bezķermeniskas lietas. Tāpat, vērtējot pašreizējo Civillikuma 416. panta redakciju, Tieslietu ministrija nesaskata šķēršļus valstij pārņemt bezķermeniskas lietas, bet šādā gadījumā rodas jautājums, vai valsts vēlas iegūt mantojuma atstājēja prasījumus vai tiesības un kā valsts šīs bezķermeniskās lietas pārņem un realizē. Proti, konkrētajā gadījumā, ja valstij ir pietiekama pārliecība, kas iegūta, vērtējot informāciju un dokumentu kopumu, par to, ka mantojuma atstājēja prasījums ir realizējams, tad valsts var izvērtēt nepieciešamību vērsties zemesgrāmatu nodaļā ar nostiprinājuma lūgumu nostiprināt valsts īpašuma tiesības. Šādu pārliecību valsts varētu iegūt izvērtējot likumā "Par nekustamo īpašumu ierakstīšanu zemesgrāmatā" konkrētajai īpašuma grupai noteiktos dokumentus, kas ir nepieciešami, lai nekustamo īpašumu ierakstītu zemesgrāmatā. Ņemot vērā minēto, Tieslietu ministrija lūdz papildināt anotāciju ar izvērtējumu, kas balstīts informācijā un dokumentu kopumā, mantojuma atstājēja prasījuma realizēšanas iespējām un nekustamā īpašuma ierakstīšanu zemesgrāmatā uz valsts vārda. | **Ņemts vērā**Precizēta rīkojuma projekta 1.punkta redakcija un anotācija |  |
| 2. |  |  2. Vēršam uzmanību, ka Publiskas personas mantas atsavināšanas likuma normas, tajā skaitā 42. panta pirmā daļa, 42.1, 43. un 45. panta pirmā daļa, regulē tādas valsts mantas atsavināšanu, kura pieder vai piekrīt valstij. Tādējādi minētās tiesību normas nav piemērojamas attiecībā uz gadījumiem, kad valstij piekrīt bezķermeniskas lietas un ir nepieciešama rīcība no valsts puses, lai tā nostiprinātu savas īpašuma tiesības zemesgrāmatā. Tas, vai valsts var pilnvarot pašvaldību realizēt prasījuma tiesības, nav Publiskas personas mantas atsavināšanas likuma tvērumā. Ievērojot minēto, lūdzam precizēt rīkojuma projekta pamatojumā ietvertās normas, tāpat lūdzam izvērtēt, kāds būtu rīkojuma projekta tiesiskais pamats. Vienlaikus lūdzam izvērtēt nepieciešamību pirms dzīvokļa nodošanas pašvaldībai valstij realizēt savu prasījumu un nostiprināt īpašuma tiesības zemesgrāmatā. | **Ņemts vērā**Precizēta rīkojuma projekta 1.punkta redakcija un anotācija.Ministrija ir izvērtējusi iespējas pirms dzīvokļa nodošanas pašvaldībai valstij realizēt savu prasījumu un nostiprināt īpašuma tiesības zemesgrāmatā, un ministrijas ieskatā racionālākais veids kā nodrošināt dzīvokļa ierakstīšanu zemesgrāmatā un nostiprināt īpašuma tiesības uz valsts vārda ir pilnvarot šos darbus veikt Madonas novada pašvaldību.  |  1. Pamatojoties uz Latvijas Republikas Civillikuma 416.panta pirmo daļu un saskaņā ar Publiskas personas mantas atsavināšanas likuma 42. panta pirmo daļu, 42.1 un 43. pantu un 45. panta pirmo daļu, Valsts ieņēmumu dienestam bez atlīdzības nodot Madonas novada pašvaldības īpašumā valstij piekrītošo bezmantinieka mantu – dzīvokli Nr. 12, kas sastāv no telpu grupas 40,90 m2 platībā ar kadastra apzīmējumu 7046 008 0323 001 012 un dzīvoklim piekrītošās 409/5284 domājamās daļas no zemes vienības (zemes vienības kadastra apzīmējums 7046 008 0323), 409/5284 domājamās daļas no dzīvojamās mājas (būves kadastra apzīmējums 7046 008 0323 001) un 409/5284 domājamās daļas no būves (būves kadastra apzīmējums 7046 008 0323 002) - Gaiziņa ielā 5-12, Bērzaunes pagastā, Madonas novadā (turpmāk – valstij piekrītošais dzīvoklis), lai saskaņā ar likuma "Par pašvaldībām" 15. panta pirmās daļas 9. punktu to izmantotu pašvaldības autonomās funkcijas īstenošanai – palīdzības sniegšanai iedzīvotājiem dzīvokļa jautājumu risināšanā. |
| 3. |  | **Finanšu ministrija**Rīkojuma projekta anotācijā norādīts, ka īpašuma tiesības uz nekustamo īpašumu Gaiziņa ielā 5, Bērzaunes pagastā (kadastra Nr.7046 008 0323), kas sastāv no dzīvojamās mājas ar kadastra apzīmējumu 7046 008 0323 001 un zemes vienības ar kadastra apzīmējums 7046 008 0323), nostiprinātas Bērzaunes pagasta zemesgrāmatas nodalījumā ar Nr.435 uz Madonas novada pašvaldības vārda. Ņemot vērā, ka Vidzemes rajona tiesas Zemesgrāmatu nodaļas Bērzaunes pagasta zemesgrāmatas nodalījuma Nr.435 II daļas 1.iedaļas 4.1.apakšpunktā norādīts, ka īpašuma tiesības Bērzaunes pagasta pašvaldībai ir nostiprinātas uz zemes domājamo daļu, lūdzam precizēt anotācijā norādīto informāciju par īpašuma tiesībām uz nekustamo īpašumu Gaiziņa ielā 5, Bērzaunes pagastā (kadastra Nr.7046 008 0323). | **Ņemts vērā**Precizēta rīkojuma projekta anotācija | Atbilstoši zemesgrāmatas nodalījuma II daļas 1.iedaļas ierakstam ar Nr.4.1. īpašuma tiesība pašvaldībai nostiprināta uz zemes domājamo daļu. |

Atbildīgā amatpersona

Edvīns Kāpostiņš

Telpiskās plānošanas un zemes pārvaldības departamenta Zemes pārvaldības un plānojumu uzraudzības nodaļa

Tālr. 67026565, e-pasts: Edvins.Kapostins@varam.gov.lv